
Vestea cu pensionarea profesorului lohannis a atras atenţia mai mult din cauza mărimii ei. După nu știu 
cîți ani de muncă, i s-o fi cuvenind ceva. Nu fac parte dintre cei interesați să afle cît, deși situația sa de 
personaj plătit de la buget stirnește o asemenea întemeiată curiozitate. 


Cu ani în urmă, am încercat să aflăm ce taxe a plătit profesorul lohannis pentru sumele încasate din meditații. 
Cele din care și-a făcut casele. N-am reușit. O întreagă mașinărie s-a pornit la Sibiu pentru a îngropa un 
răspuns care ar fi putut să-l ridiculizeze. Din două rînduri, o semnătură și o ștampilă, onestitatea declaraţiei 
publice a președintelui Klaus lohannis ar fi fost îngropată definitiv. Klaus lohannis a fost profesor suplinitor la 
Agnita și, mai apoi, inspector școlar general adjunct la judeţul Sibiu, de unde a fost promovat în urma unui 
incident care l-ar fi implicat pe inspectorul general. Mai tîrziu, inspectorul general debarcat s-a dovedit a fi 
nevinovat. Dar Klaus lohannis cel dornic de ascensiune a rămas pe poziţie. 


Cum a ajuns Klaus lohannis profesor titular la Liceul Samuel Brukenthal din Sibiu rămîne un mister. Dar unul 
explicabil. Cine ar fi putut să trîntească la concursul pentru un post de titular un inspector general sau general 

Viaţa este plină de mistere și surprize și nimeni nu poate s-o transforme într-o farmacie. Micile avantaje ale 
funcţiei nu pot fi delimitate la miligram moral. 


Dar blocarea postului de titular pentru o perioadă de 27 de ani poate deveni un subiect de meditaţie și, în 
același timp, o măsură pentru devotamentul față de profesie și faţă de elevi al unui ins care s-a bătut cu 
cărămida în piept. 


„Catedra de profesor de Fizică de la Colegiul Naţional „Samuel von Brukenthal!” din Sibiu a devenit disponibilă, 
după aproximativ 27 de ani în care postul a fost blocat de președintele României, Klaus lohannis. Acesta a 
predat acolo timp de 19 ani. 


Lista posturilor disponibile pentru titularizare în judeţul Sibiu a fost publicată recent, iar printre acestea se află 
și catedra de fizică de la Colegiul Brukenthal, cu predare în limba germană, ce presupune 18 ore de predare, 
reprezentând o catedră complete”. (Adevărul) 


Presupun că există sute, poate chiar mii de funcţionari publici care provin din școli și care își păstrează, în 
baza legii, poziția de titular pe o catedră la o anume disciplină, fie în școli, în licee sau chiar la facultăţi. Ei zic 
că legea le dă dreptul și chiar le dă, fiind un soi de garanție și de recompensă pentru strădaniile din funcţia 
publică. Cît de folositoare sunt acestea, este o altă poveste!? De obicei, titularii promovați pe cine știe unde nu 
se mai întorc niciodată, dar păstrează norma blocată. Este o formă de egoism, de apărare, de lipsă de curaj în 
a înfrunta riscurile unei ascensiuni. Cei mai păgubiţi sunt copiii. Egoismul și teama de eșec ale titularului (gen 
Klaus lohannis) aduc după ele o pregătire mediocră a elevilor. Suplinitorul de la Agnita, Klaus lohannis, a 
devenit titular la Liceul Samuel Brukenthal, aducînd după el un alt suplinitor. 


Vrînd-nevrînd, conștient sau nu, Klaus lohannis a devenit parte a „României ne-educate”! 
Autor: Cornel Nistorescu 

